‘কবিতার ভুবনে বিরোধাভাস’ শীর্ষক সপ্তম অধিবেশনে সভাপতিত্ব করেন সাহিত্য-সমালোচক ও অনুবাদক কায়সার হক। আলোচক ছিলেন প্রাবন্ধিক আবুল মোমেন, ভারতের বিশিষ্ট গবেষক গঙ্গাপ্রসাদ বিমল ও কলকাতার পাঠকপ্রিয় কবি মন্দাক্রান্তা সেন। এরপর ‘অন্য দেশে অন্য জীবন প্রবাসচিত্র’ শীর্ষক অধিবেশনে অনুবাদক কায়সার হকের সভাপতিত্বে মূল বক্তার বক্তব্য রাখেন ভারতের বিশিষ্ট লেখক ও গবেষক অমিয় দেব। আলোচকের বক্তব্য রাখেন ভারতের বিশিষ্ট লেখক আশিস সান্যাল, কবি শতরূপা সান্যাল ও নেপালের বিশিষ্ট গল্পকার মহেশ পদওয়াল।